CELEX: 62018CA0233
Language: lt
Date: 2019-11-12 00:00:00
Title: Byla C-233/18: 2019 m. lapkričio 12 d. Teisingumo Teismo (didžioji kolegija) sprendimas byloje (Arbeidshof te Brussel (Belgija) prašymas priimti prejudicinį sprendimą) Zubair Haqbin/Federaal Agentschap voor de opvang van asielzoekers (Prašymas priimti prejudicinį sprendimą – Tarptautinės apsaugos prašytojai – Direktyva 2013/33/ES – 20 straipsnio 4 ir 5 dalys – Sunkus apgyvendinimo centrų taisyklių pažeidimas ir akivaizdžiai agresyvus elgesys – Valstybių narių teisės nustatyti taikytinas sankcijas apimtis – Nelydimas nepilnametis – Galimybės naudotis materialinėmis priėmimo sąlygomis apribojimas arba panaikinimas)

13.1.2020   
            
            
               LT
            
            
               Europos Sąjungos oficialusis leidinys
            
            
               C 10/8
            
         
      2019 m. lapkričio 12 d. Teisingumo Teismo (didžioji kolegija) sprendimas byloje (Arbeidshof te Brussel (Belgija) prašymas priimti prejudicinį sprendimą) Zubair Haqbin/Federaal Agentschap voor de opvang van asielzoekers
      (Byla C-233/18) (1)
      
      (Prašymas priimti prejudicinį sprendimą - Tarptautinės apsaugos prašytojai - Direktyva 2013/33/ES - 20 straipsnio 4 ir 5 dalys - Sunkus apgyvendinimo centrų taisyklių pažeidimas ir akivaizdžiai agresyvus elgesys - Valstybių narių teisės nustatyti taikytinas sankcijas apimtis - Nelydimas nepilnametis - Galimybės naudotis materialinėmis priėmimo sąlygomis apribojimas arba panaikinimas)
      (2020/C 10/09)
      Proceso kalba: nyderlandų
      
         Prašymą priimti prejudicinį sprendimą pateikęs teismas
      
      Arbeidshof te Brussel
      
         Šalys pagrindinėje byloje
      
      
         Apeliantas: Zubair Haqbin
      
         Kita apeliacinio proceso šalis: Federaal Agentschap voor de opvang van asielzoekers
      
         Rezoliucinė dalis
      
      2013 m. birželio 26 d. Europos Parlamento ir Tarybos direktyvos 2013/33/ES, kuria nustatomos normos dėl tarptautinės apsaugos prašytojų priėmimo, 20 straipsnio 4 ir 5 dalys, siejamos su Pagrindinių teisių chartijos 1 straipsniu, turi būti aiškinamos taip, kad valstybė narė, nustatydama sankcijas, kurios prašytojui gali būti taikomos už padarytą sunkų apgyvendinimo centrų taisyklių pažeidimą ir akivaizdžiai agresyvų elgesį, negali numatyti sankcijos, panaikinančios teisę į materialines priėmimo sąlygas, kaip tai suprantama pagal šios direktyvos 2 straipsnio f ir g punktus, susijusias su gyvenamuoju būstu, maistu ar apranga, net ir laikinai, nes ja iš šio prašytojo būtų atimta galimybė patenkinti savo būtiniausius poreikius. Taikant kitas sankcijas pagal minėto 20 straipsnio 4 dalį, visais atvejais turi būti laikomasi šio straipsnio 5 dalyje nustatytų sąlygų, ypač susijusių su proporcingumo principo laikymusi ir žmogaus orumo gerbimu. Kiek tai susiję su nelydimu nepilnamečiu, šios sankcijos, atsižvelgiant, be kita ko, į Pagrindinių teisių chartijos 24 straipsnį, turi būti priimtos pirmiausia atsižvelgiant į vaiko interesus.
      
         (1)  OL C 211, 2018 6 18.